ଖମାର ରେଞ୍ଜ ଅଫିସ ଘେରାଉ\nପାଲଲହଡ଼ା,୧୯।୧୨(ଡି.ଏନ.ଏ.)- ଭାଜପା ଖମାର ମଣ୍ଡଳ ତରଫରୁ ଖମାର ବନାଞ୍ଚଳ ରେଞ୍ଜ ଅଫିସକୁ ମ\nଖମାର ରେଞ୍ଜ ଅଫିସ ଘେରାଉ\t December 19th, 00:00 AM December 19th, 00:00 AM\nପାଲଲହଡ଼ା,୧୯।୧୨(ଡି.ଏନ.ଏ.)- ଭାଜପା ଖମାର ମଣ୍ଡଳ ତରଫରୁ ଖମାର ବନାଞ୍ଚଳ ରେଞ୍ଜ ଅଫିସକୁ ମଙ୍ଗଳବାର ଘେରାଉ କରାଯାଇଥିଲା। ପୂର୍ବାହ୍ନ ୯ଟାରୁ ମଣ୍ଡଳ ସଭାପତି ଗୌରଚନ୍ଦ୍ର ପ୍ରଧାନଙ୍କ ନେତୃତ୍ୱରେ ଶତାଧିକ କାର୍ଯ୍ୟକର୍ତ୍ତା ଯୋଗଦେଇ ହାତୀ ଉପଦ୍ରବ ରୋକିବାରେ ରେଞ୍ଜ ଅଫିସରଙ୍କ ବିଫଳତାର ପ୍ରତିବାଦ କରିଥିଲେ। ୧୦ ଦିନ ମଧ୍ୟରେ ହାତୀ ପଲ ଏଠାରେ ୩ ଜଣଙ୍କ ଜୀବନ ନେବା ସହ ବହୁ ଜମିରେ ଚାଷ ନଷ୍ଟ କରିଥିଲେ ବି ବନ ବିଭାଗ ସୁରକ୍ଷା ଦେବାରେ ବିଫଳ ହୋଇଥିବାରୁ ଏହାର ଦୃଢ଼ ପ୍ରତିବାଦ କରାଯାଇଥିଲା। ତୁରନ୍ତ ମୃତକଙ୍କ ପରିବାରଙ୍କୁ ୫ ଲକ୍ଷ ଟଙ୍କା କ୍ଷତିପୂରଣ ପ୍ରଦାନ, ହାତୀପଲକୁ ଘଉଡ଼ାଇବା, କ୍ଷତିଗ୍ରସ୍ତ ଚାଷୀଙ୍କୁ କ୍ଷତିପୂରଣ ପ୍ରଦାନ ପାଇଁ ଦାବି କରାଯାଇଥିଲା। ପରେ ଡିଏଫଓଙ୍କୁ ଏକ ସ୍ମାରକପତ୍ର ପ୍ରଦାନ କରାଯାଇଥିଲା। ଭାଜପା ନେତା ଅଶୋକ ମହାନ୍ତି, ଉପଧ୍ୟକ୍ଷା ଲିଲି ପ୍ରଧାନ, ସମିତିସଭ୍ୟା ଶକୁନ୍ତଳା ପ୍ରଧାନ, ସରପଞ୍ଚ ଅଚ୍ୟୁତା ନନ୍ଦ ସାହୁ, ପବିତ୍ରନଗର ମଣ୍ଡଳ ସଭାପତି ପ୍ରହଲ୍ଲାଦ ଚନ୍ଦ୍ର ସାମଲ ପ୍ରମୁଖ ଏହି ଘେରାଉରେ ସାମିଲ ହୋଇଥିଲେ।
